Gjelseth utdannet seg til reklametegner i Tyskland i 1930-årene. Da han kom hjem, ble han ansatt i «Dek-Rek»-avdelingen til reklamebyrået Høydahl-Ohme, der han ble kjent med multikunstneren Thorbjørn Egner. Gjelseth var svært interessert i både jazz og viser, og Egner oppdaget raskt at den nye kollegaen kjente de fleste innen disse to musikkmiljøene i Norden. Gjelseth hadde for øvrig særlig god kjennskap til den svenske visetradisjonen.